محەممەد فازل پاشا

چەپ|وێنۆک|318x318پیکسڵ|فەریق محەممەد پاشا داغستانی
فەریق محەممەد فازل پاشا ئەلداغستانی کە نازناوی ئەبو داوود لێنراوە، یەکێکە لە دیارترین چەرکەسییەکانی قەفقاز. لە داگستان لەدایکبووە، لەوێ گەورە بووە و قورئان فێر بووە و لە منداڵیدا وانەی عیلمی وەرگرتووە. پاشان لە نووسینگەی سەربازی ڕووسیا بەردەوام بوو لە خوێندن کە تایبەت بوو بە دەرچووانی ئەفسەرانی یاوەری ئیمپراتۆر. ھەڵبژێردرا بۆ ئەوەی ببێتە یاوەر بۆ فەریق غازی کوڕی ئیمامی موجاھید شامل ئەلداغستانی. پاشان لە ساڵی ١٨٦٠ی زایینی کۆچی کرد، لەگەڵ ئەوانەی لە ھۆزە چەرکەسییەکان لە داغستان کۆچیان کرد بۆ ئەستەنبوڵ و لە دەوروبەری سوڵتان عەبدولحەمیدی دووەم دامەزرا، تا گەیشتە پلەی (ئەمیر لیوا). یەکێک بوو لەو ئەفسەرە ئازایانەی کە لە زۆر شەڕدا بەشداری کردووە، و بەشداری شەڕی (عوسمانی-ڕووسیا)ی کردووە لە ساڵی ١٢٩٤ کۆچی / ١٨٧٧ی زایینی ، لە فیرقەی موجاھیدین، لەگەڵ فیڵد مارشال ئەحمەد موختار پاشا، و فەریق غازی کوڕی ئیمام شامل.

گواسترایەوە بۆ یەکێک لە یەکە سەربازییەکانی ئیمپراتۆریەتی عوسمانی پاشان گواسترایەوە بۆ بەغدا و فەرماندەیی فیرقەی سوارەکانی لە فەیلەقی شەشەم پێدرا. دوای ئەوە چەند جارێک پۆستی پارێزگاری بەغدا بە وەکالەت وەرگرتووە. بەشداری کرد لە کردنەوەی بەنداوی ھیندیە لە عێراق لە ڕۆژی ھەینی ١٢ی موحەڕەمی ١٣٣٢ی کۆچی / ١٠ی کانوونی یەکەمی ١٩١٣ی زایینی، وەک نوێنەری پارێزگاری عوسمانی.

 سەرچاوەکان